אפריל בפריז - מיכאל ואלנר | רשת צומת ספרים
פריז 1943: במשך היום משמש רוט, חייל זוטר בוורמאכט, כמתורגמן בשירות האס-אס. בשעות הפנאי שלו הוא עובר על כל פקודה אפשרית, לובש בגדים אזרחיים ומאמץ לעצמו זהות בדויה של צרפתי. הוא משוטט ברחבי פריז, שלמרות הכיבוש נשארת עיר יפה, תוססת ומלאת חיים. העבודה היומיומית בתרגום עדויותיהם של נחקרים צרפתים, אשר עוברים עינויים קשים לנגד עיניו, גובה ממנו מחיר נפשי יקר. הוא מאמין בתמימות שאם ימשיך לנהל את חייו החשאיים כצרפתי, יוכל לשכוח את האכזריות של קלגסי האס-אס. כאשר הוא פוגש את שנטל היפהפייה, הוא מתאהב בה עד מעל לראשו, והפנטזיה שלו על הימלטות מהשגרה המחרידה שבה הוא כלוא מרקיעה שחקים. אלא ששנטל אינה נערה תמימה, וקשריה עם המחתרת קובעים את מהלך חייה. מאוחר מדי מבינים רוט ושנטל כי שיקוליהם היו מוטעים. המתח נבנה בהדרגה ומתעצם ככל שרוט הולך ומסתבך במסכת של שקרים, נאמנויות ואהבה, עד שהספר מגיע לשיאו הדרמטי. מיכאל ואלנר מביא לקוראים סיפור אהבה מרגש, מרתק ונוגע ללב, החורג מכל שיקול דעת. האהבה הגדולה הזאת מאלצת חייל גרמני צעיר שרוצה נואשות להישאר מחוץ למעגל הרוע להיות מעורב ולנקוט עמדה, וגורמת ללוחמת מחתרת לישון עם האויב.